ค้นบ้าน เสธ.แดง และลูกน้องพบอาวุธสงคราม เจ้าตัวลั่นแค่ คิดได้ พูดได้ แต่ทำไม่ได้
ตำรวจนำหมายศาลเข้าตรวจค้นบ้าน เสธ.แดง และลูกน้องคนสนิทพบอาวุธสงคราม ด้านเจ้าตัวระบุไม่มีเอี่ยวยิง อนุพงษ์ ชี้ไร้หลักฐานจับ ย้ำทำได้แค่สโลแกน คิดได้ พูดได้ แต่ทำไม่ได้21 ม.ค. 53 – รายงานว่าหลังจากที่คนร้ายยิงอาวุธสงครามแบบเอ็ม 79 เข้าไปยังบริเวณห้องทำงานของ พล.อ.อนุพงษ์ เผ่าจินดา ผู้บัญชาการทหารบก บริเวณอาคาร 1 ชั้น 6 เมื่อวันที่ 14 ม.ค.ที่ผ่านมานั้น ล่าสุดเมื่อเวลา 14.30 น. พล.อ.อนุพงษ์ ได้เชิญ พล.ต.ท. สัณฐาน ชยนนท์ ผู้บัญชาการตำรวจนครบาล (ผบช.น.) พล.ต.ท. ตรีทศ รณฤทธิวิชัย ผู้บัญชาการตำรวจสันติบาล (ผบช.ส.) พล.ต.ท. ไถง ปราศจากศัตรู ผู้บัญชาการตำรวจสอบสวนกลาง พล.ท. คณิต สาพิทักษ์ แม่ทัพภาคที่ 1 เดินทางมาที่กองบัญชาการกองทัพบก เพื่อประชุม และประเมินสถานการณ์ พร้อมกับ พล.อ. ประยุทธ์ จันทร์โอชา รองผู้บัญชาการทหารบก และ พล.อ.พิรุณ แผ้วพลสง เสนาธิการทหารบก โดยมีนาย สุเทพ เทือกสุบรรณ รองนายกรัฐมนตรี ฝ่ายความมั่นคง เดินทางมาร่วมประชุมด้วย โดยใช้เวลาประชุมกว่า 2 ชม.30 นาทีอย่างไรก็ตาม ก่อนหน้านี้ พล.อ.อนุพงษ์ ได้เรียกประชุม 5 เสือ ทบ. ซึ่งประกอบไปด้วย พล.อ.ประยุทธ์ จันทร์โอชา รองผู้บัญชาการทหารบก พล.อ.ธีระวัฒน์ บุณยะประดับ พล.อ.วิชญ์ เทพหัสดิน ณ อยุธยา ผู้ช่วยผู้บัญชาการทหารบก และ พล.อ.พิรุณ แผ้วพลสง เสนาธิการทหารบก ได้ประชุมร่วมกันก่อนเพื่อประเมินสถานการณ์ จากนั้นจึงประชุมร่วมกับนายสุเทพ และผู้บัญชาการตำรวจจาก 3 หน่วยงานดังกล่าว ทั้งนี้เจ้าหน้าที่ตำรวจได้ตรวจสอบในจุดที่เกิดเหตุด้วยหลังจากนั้น ในเวลาประมาณ 17.00 น. พล.อ.อนุพงษ์ ได้อนุญาตให้เจ้าหน้าที่ตำรวจไปตรวจค้นบ้านพักของ เสธ.แดง พล.ต. ขัตติยะ สวัสดิผล ผู้ทรงคุณวุฒิกองทัพบก ที่อยู่ภายในกองพันทหารม้าที่ 4 รักษาพระองค์ (ม.พัน 4 รอ.) แยกเกียกกาย หลังจากที่เจ้าหน้าที่ตำรวจประเมินแล้วว่า พล.ต.ขัตติยะ อาจเข้าไปมีส่วนเกี่ยวข้องกับเหตุการณ์ดังกล่าว ทั้งนี้ในที่ประชุมได้มีการสรุปอาวุธสงครามที่ใช้ยิงมาบริเวณดังกล่าวด้วย โดยมีการคาดว่าลูกระเบิดเอ็ม 79 อาจจะยิงมาจาก 3 ที่ คือ สะพานพระราม 8 ตึกสวัสดิการของ ทบ. ที่อยู่ด้านหลังของกองบัญชาการกองทัพบก และ บริเวณแฟลตทหารที่อยู่บริเวณด้านข้างตึกบัญชาการกองทัพบกทั้งนี้ หลังการเข้าค้นเบื้องต้นได้พบของกลางจำนวนหนึ่งที่อาจเกี่ยวพันกับการยิงเอ็ม 79 ใส่ บก.ทบ. แต่เจ้าหน้าที่ทหารไม่สามารถที่จะดำเนินการด้านคดีได้ จึงได้ประสานทางตำรวจกองปราบปรามเข้าตรวจค้นและยึดของกลางมาตรวจสอบเพื่อดำเนินการต่อไปภายหลังการเข้าตรวจค้นบ้านพัก เสธ.แดงดังกล่าว พล.ต.ท.สัณฐาน ชยนนท์ ผบช.น. พ.ต.อ.สุพิศาล ภักดีนฤนาท รักษาราชการ ผบก.ป. และนายตำรวจชั้นผู้ใหญ่หลายนายได้เดินทางไปยังจุดที่ตำรวจและทหารเข้าตรวจค้นบ้านพัก เสธ.แดง ตามด้วยตำรวจสันติบาลจำนวนหนึ่ง โดยกันกลุ่มผู้สื่อข่าวไว้บริเวณหน้า ม.พัน 4ผู้สื่อข่าวรายงานว่า การเข้าตรวจค้นบ้านพักของ เสธ.แดง ปรากฏว่าในบ้านพักไม่พบสิ่งผิดปกติ จากนั้นได้ทำการตรวจค้นภายในรถเบนซ์ ซึ่งเป็นรถตู้ หมายเลขทะเบียน ศข 121 กทม. บริเวณเบาะหลังเจ้าหน้าที่ตรวจพบระเบิดลูกเกลี้ยง M26 และอาวุธปืนขนาด .32 และเครื่องกระสุน โดยในการเข้าตรวจค้นครั้งเจ้าหน้าที่ตำรวจได้รับความร่วมมือจากทางทหารเป็นอย่างดีส่วน พล.ต.ขัตติยะ หรือ เสธ.แดง ไม่ได้อยู่ที่บ้านพัก นอกจากนี้ตำรวจได้ทำการขยายผลตรวจค้นไปยังบ้านพักของลูกน้องเสธ.แดง ซึ่งเป็นอาคารแฟลต 5 ชั้น ชื่อจ่าสิบเอกนัฐสิทธิ์ สุวรรณรัตน์ ที่อยู่ในละแวกดังกล่าว เบื้องต้นพบอาวุธปืน และเครื่องกระสุนจำนวนมาก มีทั้ง เอ็ม 72 จำนวน 60 ลูก ระเบิดเอ็ม 79 ปลอกกระสุน และระเบิดที่ใช้แล้ว จำนวนมาก เหมือนกับเป็นคลังอาวุธที่ถูกนำมาซุกซ่อนไว้โดยการตรวจค้น เจ้าหน้าที่ได้ทำการควบคุมตัวผู้ต้องสงสัยไว้ 1 ราย แต่ยังไม่ทราบชื่อ ซึ่งขณะนี้เจ้าหน้าที่อยู่ระหว่างทำการสอบปากคำ ว่าเชื่อมโยงกับ เสธ.แดง อย่างไรหรือไม่
ตำรวจนำหมายศาลเข้าตรวจค้นบ้าน เสธ.แดง และลูกน้องคนสนิทพบอาวุธสงคราม ด้านเจ้าตัวระบุไม่มีเอี่ยวยิง อนุพงษ์ ชี้ไร้หลักฐานจับ ย้ำทำได้แค่สโลแกน คิดได้ พูดได้ แต่ทำไม่ได้ 21 ม.ค. 53 –
อนุพงษ์ เผ่าจินดา